
Universitatea Babeş-Bolyai

anunţă selecţia pentru

3 burse la Dongguk University, Coreea de Sud
· 3 burse la Dongguk University, Seoul
· Perioada: 4 luni (1 martie-30 iunie 2027)

Eligibilitate
· Studenţi de nivel licenţă (anul II) şi master (anul I). 
· Conform Ordinului Ministrului Educației nr. 4262/2024, art. 11, pentru mobilitățile din acorduri interuniversitare, „Mobilitatea academică temporară, pe locuri bugetate sau cu taxă, se poate realiza după primul semestru şi până la sfârşitul penultimului semestru”. Conform acestei prevederi, studenții din anul III sunt eligibili numai dacă urmează un program de licență de patru ani, anul III nemaifiind în acest caz an terminal.
· Toate domeniile de studiu, cu următoarea observație: În afara cursurilor din domeniile business și administrarea afacerilor, științelor umaniste și științelor sociale, numărul cursurilor oferite în limba engleză este foarte limitat. Studenții din domeniile ingineriei, științelor exacte etc. vor trebui să facă unele concesii în privința numărului și tipurilor de cursuri disponibile pe durata perioadei de schimb academic. 
· Bursierii vor urma la Universitatea Dongguk cursuri în limba engleză.
Criterii de selecţie

· Rezultate academice excepţionale (numai studenți integraliști). Media minimă acceptată: 8.50. 
· Pentru masteranzi, se ia în considerare media anilor de studiu, nivel licență. Media minimă acceptată: 8.50. 
· Cunoaşterea avansată a limbii engleze

· Selecţia se va face pe baza documentelor din dosarul de aplicaţie şi a unui interviu în limba engleză.
Condiţiile burselor

· Studenţii selectaţi vor primi o alocaţie lunară (200.000 KRW/lună), cazare gratuită şi sunt scutiţi de plata taxelor de şcolarizare

· Bursa nu acoperă următoarele cheltuieli: drumul, asigurarea de sănătate, costul vizei, taxă de procesare pentru studenții internaționali, percepută de către Dongguk University (100,000 KRW/semestru)
Documente necesare pentru a aplica 
1. Adeverință de la facultate, care menționează media din anul academic anterior și calitatea de student integralist. Masteranzii vor prezenta un document oficial (adeverință sau foaie matricolă) din care să reiasă media generală de la nivel licență.
2. Foaia matricolă din anul academic precedent (ambele semestre). Dacă este posibil, este recomandat ca studenții să solicite foaia matricolă în limba engleză. Masteranzii vor prezenta foaia matricolă de la nivel licență (toate semestrele).
3. CV în limba engleză, care să menționeze datele de contact ale unui cadru didactic din UBB care poate fi contactat pentru a da detalii despre candidat
4. Scrisoare de intenţie în limba engleză

5. Scrisoare de recomandare din partea unui cadru didactic (opțional)
Vă rugăm să trimiteți dosarul sub forma unui singur PDF.
Calendar

· Luni, 23 noiembrie 2026, trimiterea dosarelor pe adresa teodora.sintionean@ubbcluj.ro 
· Miercuri, 25 noiembrie 2026, ora 9 – interviul în limba engleză, la Centrul Cultural Coreean, str. Moților nr. 11, camera 403. Prezența fizică este obligatorie.
Contact

Persoană de contact: lect. dr. Codruța Sîntionean, teodora.sintionean@ubbcluj.ro 

Informații suplimentare
1. IMPORTANT! Studenții selectați vor trebui să trimită la Dongguk University o copie a pașaportului valid (valabilitate mai mare de 6 luni de la intrarea în Coreea) și a foii matricole din UBB (în limba engleză). Se recomandă candidaților să facă pregătirile necesare pentru obținerea acestor documente. 

2. Studenții care urmează cursuri la Universitatea Dongguk își vor putea echivala aceste cursuri în luna iulie, pentru că foile matricole sunt trimise de Universitatea Dongguk numai pe la mijlocul lunii iulie. 
3. Cheltuieli lunare estimate pentru un student bursier: 550.000 KRW, din care primește lunar 200.000 KRW de la Universitatea Dongguk. Studenții trebuie să acopere diferența din surse proprii. Suma estimată acoperă necesarul pentru 
mâncare și transport urban. Suma necesară poate varia în funcție de stilul de viață al studenților.
4. Informațiile despre cazare din „DGU_Fact sheet for Exchange Program(2027-1).xlsx” sunt valabile și pentru studenții UBB, cu mențiunea că aceștia primesc cazare gratuită. 
5. Informații despre vize:
https://overseas.mofa.go.kr/ro-ro/wpge/m_24740/contents.do 

6. Pagina principală a Universităţii Dongguk: https://www.dongguk.edu/eng/main 

